འདི་ནི་ཐོག་མའི་སྟ་གོན་གྱི་སྐབས་ཏེ།ཐོག་མར་འཆམ་པ་ཚང་མ་མགོན་ཁང་དུ་འཛོམས་ནས་སྤོས་དང་ཤུག་པ་བདུགས་ཏེ་རང་ལུས་གཙང་བར་བྱས་རྗེས་ཆོས་སྐྱོང་སྲུང་མའི་མདུན་ནས་ལུས་ལ་འཆམ་ལྭ་གྱོན་ཞིང་།ཆོས་རྒྱལ་ཉིད་མགོན་ཁང་ནང་གི་ཆོས་སྐྱོང་རྣམས་ཀྱི་མདུན་ན་བཞག་ཡོད་པའི་ཁྲི་སྟེང་དུ་བཞུགས་ནས།ཨ་མཆོད་ཀྱི་འདོན་པའི་གི་རིམ་བཞིན་ཐོག་མར་འབག་གྱོན།དེ་ནས་དབུ་སྤྲུགས་སྤྲུགས་འགའ་བྱས་རྗེས་ཕྱག་ཏུ་ཐོད་གཡུག་དང་ཞགས་པ་འཛིན་ཅིང་།རྔ་སྦུབ་ཀྱི་སྒྲ་དང་བསྡེབས་ནས་བཞེངས་རྗེས་འཆམ་བསྐོར་རྒྱག་བཞིན་དགེ་བསྐོས་ཀྱིས་སྣེ་ཁྲིད་འཆམ་པ་རྣམས་རིམ་པ་བཞིན་བཤར་ནས་མགོན་ཁང་ལས་ཕྱིར་འབུད།